L'APARCAMENT DE L'AVINGUDA DE LES CORTS VALENCIANES ESTARÀ OBERT EN DUES SETMANES
Sin fecha

La setmana passada va tenir lloc l’adjudicació de les obres que inclouran l’asfaltat i senyalització de l’aparcament de l’avinguda Corts Valencianes. Les actuacions, que compten amb un pressupost de 25.000 €, començaran el dilluns 11 de maig i està previst que estiguen concloses en un termini inferior a dues setmanes.

Les obres comprenen l’asfaltat de l’aparcament, dotant a l’espai d’una superfície de rodament òptima per a la circulació a motor i evitant les molèsties que la pols generava als habitatges adjacents, així com l’execució de pintura viària de delimitació de places (160 en total) i ordenació del trànsit i el reforç de la il·luminació actual.

El citat aparcament facilita als veïns la mobilitat i l’accessibilitat a la zona de major afluència del municipi i mitiga la concentració de vehicles en els principals carrers de la localitat. No obstant açò, fins ara presentava deficiències degudes a la climatologia i al desgast per l’ús, que s’anaven solucionant cada cert temps, amb solucions temporals, mitjançant el recobriment amb llast i graveta.